**Navodila za pedagoške delavce za ravnanje v primeru, če se v pedagoški proces priključi študent z izraženimi simptomi (vročina, kašelj, dihalna stiska, itd.)**

Spoštovani sodelavci.

V primeru, ko se predavanjem ali ostalim oblikam pedagoškega dela pridruži študent s povišano telesno temperaturo in ostalimi pridruženimi simptomi, takšnega študenta opomnite na odgovornost vsakega posameznika za izvajanje samoizolacije. Tak študent naj nemudoma zapusti pedagoški proces in se, skladno z navodili NIJZ-ja oglasi pri svojem zdravniku (po telefonu), kjer bo dobil nadaljnja navodila.

Prav tako je pomembno, da tudi vsi zaposleni v primeru razlogov za izvedbo samoizolacije le to striktno izvajajo, svojo odsotnost sporočijo v kadrovsko službo FKKT in se za nadaljnja navodila obrnejo (po telefonu) na svojega zdravnika.

Ob pojavu znakov bolezni naj taka oseba ostane doma in se izogiba stika z ljudmi. Zdravnika naj o simptomih obvesti najprej po telefonu; zdravnik ali drug zdravstveni delavec bo na podlagi anamneze podal navodila za nadaljnje ravnanje.

Z lepimi pozdravi,

Dekan